**Alt sânge**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se spune

Că din pământ am fost zidit.

Da, din pământ,

Din lut cu sânge strivit,

Din pământ necredincios,

Fără cuvinte, fără prinos...

Dar eu strig,

Strig fără hotare:

Pământ, nu poţi a mă cuprinde,

Nu poţi, cu glasul tău, mă vinde

Nici în vârtejul tău mă prinde

- din lacrimi şi din foc

Am fost născut,

Doar visul şi zăpada

M-au crescut...

Nu striga, pământ,

După mine,

Alt sânge

Îmi curge în vine...

(Din volumul „Alegerea celui singur”, 1996).